b'\n_START_ARTICLE_\nTurnstiles (album)\n_START_SECTION_\nProdukcija\n_START_PARAGRAPH_\nJoel je posnel Turnstiles kot del proslavljanja svoje vrnitve v New York. Tri skladbe z albuma omenjajo New York: "Summer, Highland Falls", "New York State of Mind" in "Miami 2017 (Seen the Lights Go Out on Broadway)". Album se pri\xc4\x8dne s skladbo "Say Goodbye to Hollywood" (inspiracija za skladbo je bila skladba "Be My Baby" skupine The Ronettes), vsebuje pa tudi skladbo "I\'ve Loved These Days", kjer gre za nekak\xc5\xa1no ob\xc5\xbealovanje ob odhodu iz Hollywooda._NEWLINE_Prve skladbe so bile posnete v studiu Caribou Ranch s \xc4\x8dlani spremljevalne skupine Eltona Johna (bobnar Nigel Olsson in basist Dee Murray), produciral pa jih je James William Guercio, ki je bil sicer producent skupine Chicago. Joel je bil nad posnetki razo\xc4\x8daran, zato je sam produciral album in se vrnil v New York, kjer je posnel album s svojo spremljevalno skupino, ki so jo sestavljali glasbeniki Richie Cannata in \xc4\x8dlani skupine Topper: Liberty DeVitto, Russell Javors, Howie Emerson in Doug Stegmeyer. Turnstiles je prvi Joelov album, ki ga je posnela njegova spremljevalna skupina._NEWLINE_Fotografija z naslovnice albuma je bila posneta na postaji Astor Place na liniji IRT Lexington Avenue newyor\xc5\xa1ke podzemne \xc5\xbeeleznice. Joel omenja, da vsaka izmed oseb na naslovnici predstavlja eno skladbo (npr. dekle s slu\xc5\xa1alkami skladbo "All You Wanna Do Is Dance", bogati par skladbo "I\'ve Loved These Days").'